ټیډروس ګیبریوس: موږ د کرونا وایرس وبا یوې نوې او خطرناکې مرحلې ته رسیدلي یو
ټیډروس ګیبریوس خبرداری ورکړی چې د کرونا وایرس د مخنیوي دپاره ټولبندیز یا لاک ډاون په شان ګامونه اخېستل اوس هم مهم دي چې واخستل شي.‌
واشنګټن — د صحت نړیوالې ادارېمشر ټیډروس ګیبریوس ویلي کرونا وبا نوره هم ګړندې شوې او په خوریدو ده. ډبلیو ایچ او مشر ټیډروس ګیبریوس نوموړي ویلي دي چې د زیارت یا پنجشنبې په ورځ په نړۍ کې د کرونا وایرس 150,000 نوي کیسونه رپوټ شوي دي. د دسمبر په میاشت کې د کرونا وبا خوریدو راپدیخوا دا په یوه ورځ کې تر ټولو لویې شمېرې دي. او په دغه یو نیم لک کې زیات شمیره بیا په سویلي اسیا او منځني ختیځ کې رپوټ شوي دي. په جینوا کې د جمعې په ورځ یو خبري کانفرنس ته د وینا په وخت د ډبلیو اېچ او مشر ویلي: ” موږ یوې نوې او خطرناکې مرحلې ته رسیدلي یو. “ نوموړي خبرداری ورکړی چې د کرونا وایرس د مخنیوي دپاره ټولبندیز یا لاک ډاون په شان ګامونه اخېستل اوس هم مهم دي چې واخستل شي. په برازیل کې بیا د کرونا وایرس نه د اغیزمنو خلکو شمېره یو میلین یا لسو لکو ته رسیدلې. د امریکا او برازیل ورسته د کرونا ناروغانو زیاته شمېره په روس او هندوستان کې ده. به روس کې د کرونا وبا نه د اغیزمنو خلکو شمیره ۵ لکه او ۷۶ زرو نه زیاته شوې. په هندوستان کې بیا د ناروغانو شمېره درې لکه ۹۵ زرو نه اوښتې دی. د کرونا وبا دلاسه په ټوله نړۍ کې د مړو شوو خلکو شمېره ۴ لکه ۶۰ زره ۳۶۵، او د اغیزمنو خلکو شمیره ۸۶ لکه ۸۱ زرو نه پورته شوې ده. امریکا هم هغه شان تر ټولو زیات اغیزمن هیواد دی چېرته چې د کرونا وایرسه نه ناروغه شوو کسانو شمېره ۲۲ لکه ۲۲ زره او ۵۷۶ ته ختلی او د مړو شوو تنانو شمېره یو لکه ۱۹ زره او ۱۳۱ ته رسیدلې ده. د صحت چارواکي وايي د کرونا وبا د خوریدو مخه نیولو یوه تر ټولو غوره لار ماسکونه په مخ کول دي. د امریکايي مطبوعاتو تر مخه د می میاشتې راپدیخوا په ټېکساس ایالت کې د کرونا ناروغانو تر څنګ په هسپتالونو کې د ناروغانو شمېرې په زیاتیدو دي. سره د دومره خوریدو د نړۍ د نور هیوادونو په شان په امریکا کې هم دا بحث روان دی چې د کرونا وایرس د ځان ساتنې لپاره ماسک په مخ شي او کنه؟ او په دې پوښتنه امریکایان هم ویشل شوي دي. ځیني امریکایان د ماسک نه بغیر د بهر وتلو هډو سوچ نه کوي. خو نور بیا د ماسک بغیر بهر ګرځي راګرځي. خو د امریکا د ټیکساس ایالت د نهه ښاروالانو یا مېیرز لپاره ماسک په مخ کول څه د ټوقو خبره نه ډېر سنجیده کار دی. د جمعې د ورځې ناوخته د واشنګټن پوسټ اخبار ترمخه د ټیکساس ایالت دغه نهه ښاروالانو د ښار اوسیدونکو ته په لیکلي خط کې دوی هڅولي چې ماسکونه دې خامخا په مخ کوي. د واشنګټن پوسټ ورځپاڼۍتر مخه په دغه خط کې لیکل شوي: ” د کرونا ناروغان په زیاتیدو دي، هسپتالونه د ناروغانو ډکیږي. د دې خبرې مطلب دا نه دی چې مونږ تاسو ویروو، خو مونږ غواړو چې ستاسو سره ریشتینې وسیږو. کرونا وایرس ځکه نه ختمیږي چې زمونږ د ګڼې یا د ټولو د دې وایرسه د ځان ساتنې هڅې ختموې شوي دي. “